*Создание системы тестов по коми чтению*.

 Нималана поэт Расул Гамзатов шулiс: «Мем кажитчö, мый йозлöн кывъясыс – быттьö енэжын кодзувъяс. Ме эськö эг кöсйы, медым став кодзувсьыс артмис öти зэв ыджыд кодзув, кодi эськö вевттис енэж джынсö. Та вылö тырмöмöн и шондiыс. Но медым и дзирдалöны кодзувъяс. Медым быд йöзлон вöлi аслас кодзув».

 Коми войтырлöн эм жö аслас кодзув – коми кыв, кодi уна – уна нэм пыр писькöдчис, сöвмис, воис миян кадöдз.

 Чужан му – чужан кыв. Век орччöнось тайо кывъясыс мортлöн оломын. Быд кыв – озырлун, быд кыв – миян мулöн история. Озырöсь ми сэк, кор миян пытшкын олö ас чужан кыв дiнö муслун.

 1 классö воысь челядь öнi зэв рочöсь, оз весиг тöдны комиöн югыд шондi да ассьыд керка – оланiн. Тадзи артмö сы вöсна, мый мам – батьыс гортас век сернитöны рочöн. Уна челядь онi оз ветлыны детскöй садйö мамъясыд некöн оз уджавны да.

 Ме водзын сулалö зэв ыджыд мог: велöдны коми кывйö быд велöдчысьöс, медым найö век радейтiсны коми кыв, сернитiсны комиöн, лыддисны асьныссö коми мортöн, чужан му дорйысьöн.

 Начальнöй школаын 4- öд класс – челядьлысь кужöмъяс сöвмöдан медтöдчана кадколаст.

 Велöдысьлöн могыс паськыдджыка да джуджыдджыка петкöдлыны челядьлы найöс кытшалысь олöмсö, йöзкостса йитöдъяссö.

 4- öд класс – начальнöй школаын велöдчöмлöн медбöръя во, кор велöдысьлы колö медся ена отсавны челядьлы лöсьöдчыны водзö велöдчигкежлö, торйöн нин литератураысь. Велöдысьлöн могыс абу сöмын бура велöдны челядьöс лыддьысьны. Текстъяс вылын уджалiгöн отсавны аддзыны произведениелысь шöр мöвпсö, пыртны урокъяс вылö творческöй приемъяс, кодъяс отсöгöн кокниджыка позьö велöдны челядьöс бура лыддьысьны. Вот мый вöсна лыддьысян урокъяс вылын колö:

 - пыр тöдчöдны коми литературалысь аслыспöлöслунсö;

 - восьтыны коми гижысьлысь ас ногöн мöвпалöмсö, олöм да вöр-ва вылö видзöдласъяссö;

 - петкöдлыны, мый озыр да мича коми кыв вылын гижысьяс лöсьöдiсны коми йöз олöмысь куслытöм образъяс.

 «Тайö кыв мем дона…» шулiс И.А. Куратов, а лоас сiйö «дона» сэк, кор челядь кутасны вöдитчыны коми кывйöн. Та вöсна учитель водзын сулалö зэв кывкутана мог – быд урок вылын сöвмöдны челядьлысь сернисö.

 Тайö юкöнын ми видлалам 4 классын лыддьысян урокъяс вылын тестъяс. Тестъяс – тайо велöдчысьяслысь тöдöмлунъяс юасьöмöн видлалöм. Найöс лöсьöдома «Катшасин» велöдчан небöг дорö. (Авторъясыс Прошева З.А., Безносикова А.А. Катшасин: Нельöд класслы лыддьысян небöг. – Сыктывкар: Коми небöг лэдзанiн, 2001 во).

 Лöсьöдöм тестъяс серти позьö вöчны донъялан уджъяс, видзöдны, кыдзи велöдчысьяс гöгöрвоöны лыддьöмсö.

 Тестъяс серти велöдысь тöдмалö, кутшöм сьöкыдлунъяс челядьлы паныдасьлöны лыддьысигöн, кыдзи гöгöрвоö велöдчысь авторлысь гижöдсö, вермас оз олöмö пыртны тöдöмлунъяс.

 Тестъяссö сетöма пöрадок серти, кутшöмöн гижöдъясыс мунöны велöдчан небöгын.

 Велöдысьялы отсöг вылö сетöма юалöмъяс вылö вочакывъяс.

 Татшöм уджъяссö челядь вöчöны окотапырысь, ставöн. Весиг сэтшöм челядь, кодъяс оз вермыны сернитны комиöн, оз аддзыны колан кывъяс юасьöмъяс вылö. Тестъясöн уджыс татшöм челядьыслöн артмö зэв бура.

 Быд велöдчысьлöн небöг дорö медводдза ыштöмыс вуджö ас косйöм серти лыддьысьöмö, бурмö лыддьысян кужанлун: ас кежын лыддьысьöм, текст вылын уджалöм.

 Тестъяссö лöсьöдома классификация серти, кодöс волi петкöдлöма воддза юкöнъясын. Оз ков вунöдны висьтавны челядьлы, мый тестъясын сöмын öти вочавидзöм и колö найöс кужны бöрйыны. Зэв уна удж сетöма челядьлысь кыввор озырмöдöм да серниö вочасöн выль кывъяс пыртöм вылö.

 Аслам неыджыд опыт вылö мыджсьöмöн, верма шуны, мый сернисö челядь заводитöны гöгöрвоны водзджык, а ассьыныс мöвпсö висьтавны дзик пыр оз вермыны. Та вöсна тестъясын сетöм кывъяс вермасны отсавны челядьлы, велöдасны, кутшöм кывъясöн колö стöча висьтавны юалöмъяс вылö. Танi бара жö артмö серни сöвмöдöм.

Тестъясын сетöма сэтшöм уджъяс, конi колö казявны серпаса шуöмъяс, мичкывъяс да орччöдöмъяс, кыдзи тайö серпасъясыс вöрзьöдöны сьöлöмсö лыддьысьысьлысь.

Нельöд классын челядь гöгöрвоöны нин, мый быд гижысьлöн аслас гижанног и колö öтлöдавны произведениесö да авторсö.

Тестъяс нуöдiгöн оз ков эновтны и сэтшöм челядьöс, кодъяс нырччöны лыддьысьöмас. Лыддьысьöмыс пыдiсянь шымыртö найöс. Татшöм челядьыслы колö вöзйыны торъя уджъяс, кодъяс отсöгöн найö вермасисны могмöдны ассьыныс кöсйöмъяссö, корсьысьöмъяссо. Нырччысь велöдчысьяслы сьöкыдджык уджъяс сетöма (\*) татшöм пасöн. Тайö тестъяс, кöнi позьö содтыны ассьыд мöвпъяс.

Тестнас позьö уджавны гортса уджъяс прöверитан могысь, тöдöмлунъяс вынсьöдöм урокъяс вылын.

Тест вылö вочавидзöмыс сетас позянлун прöверитны оз сöмын лыддьöмторсö тöдöм, но и логическöя мöвпалан, öтувтан, систематизируйтан кужанлунъяс.

Велöдчысьлы: лыддьы уджъяссö да индöдъяссö. Быд уджын öти вочакыв. Он кö куж вöчны öти удж, позьö вуджны мöд дiнö.

**Йöзкостса творчество велöдöм.**

*Индöд: Сетöм вочакывъясысь бöрйыны колана ногöн гижöд.*

*1. Мый сэтшöмыс нöдкыв*?

А) челядьлöн ворсöм;

Б) йöзкостса гижöд;

В) неыджыд висьт.

*2. Кодi лöсьöдiс коми фольклор?*

А) гижысь;

Б) кывбуралысь;

В) коми йöз;

Г) велöдысь.

*3. Бöрйы йöзкостса гижöд сикас костысь кыв, кодi оз лöсяв тайö гижöдъяс дорö.*

А) висьт

Б) нöдкыв

В) шыöдчанкыв

Г) шусьöг

Д) мойд

Е) лелькуйтчанкыв.

*4. Кутшöм мойдъяс тэ тöдан? Кутшöм кыв оз лöсяв?*

А) шензьöдана;

Б) важ;

В) олöм – вылöм петкöдлысь;

Г) пемöсъяс йылысь.

*Вочакывъяс:*

1Б 2В 3А 4Б.

*5. Индöд: Отлöдав визьöн юалöмсö да вочавидзöмсö.*

|  |  |
| --- | --- |
| 1) Предание | А) йöзкостса гижöд сикас; сы отсöгöн дженьыда, но стöча да образнöя воссьö джуджыд мöвп; |
| 2) Шусьöг | Б) йöзкостса гижöд сикас, кöнi висьтавсьö йöзлöн история збыль лоöмторъяс да налöн места; |
| 3) Нöдкыв | В) предметлысь тöдмасъяссö сайöдöм йöзкостса гижöд; |

*6. Сетöм мойдъяс дорö содты лöсялана геройяс:*

|  |  |
| --- | --- |
| 1) шензьöдана | а) кань, руч, петук, кöза, кöин; |
| 2) пемосъяс йылысь | б) мужик да баба, салдат, барин; |
| 3) олöм – вылöм петкöдлöм | в) зарни лэбач, эзысь детинка; |

*Вочакывъяс*: 5. 1б 2а 3в

 6. 1в 2а 3б

**«Иван – салдат да Смерть». (Коми мойд).**

*1. Индöд: Сьöлöмсяньыд лыддьы да висьтав, кутшöм геройяс оз лöсявны мойд дорö?*

А) Апостол Павел;

Б) Дед да баб;

В) Смерть;

Г) Сатана;

Д) Господь

*2. Кутшöм олан этшыс Иванлöн? Бöрйы кыв кодi оз лöсяв миян герой дорö*.

А) шань;

Б) мустöм

В) бур сьöлöма;

Г) повтöм;

Д) сюсь;

Е) тöлка.

*3. Кыввор озырмöдöм да серниö выль кывъяс пыртöм. Коми кывъяс дорö корсь лöсялана роч кывъяс.*

|  |  |
| --- | --- |
| 1. кага; | А) ломать; |
| 2. понöльяс; | Б) нижний конец грудины; |
| 3. пеславны; | В) закрыли; |
| 4. сиптiсны; | Г) средний возраст; |
| 5. мороспань; | Д) молодые елочки; |
| 6. шöр арлыда войтыр; | Е) ребенок |

*4. Кутшöм шусьöг лöсялö мойд дорö?*

а) Быдторйыд чинас, дышлуныд кö дiнад.

б) Йöз муын рад и ас рака вылö.

в) Бур керöмысь омоль оз ло.

**Вочакывъяс**: 1Б 2Б

|  |  |  |  |  |  |
| --- | --- | --- | --- | --- | --- |
| 1 | 2 | 3 | 4 | 5 | 6 |
| Е | Д | А | В | Б | Г |

 3. 4в

**«Весьяс да чудьяс»**

*1. Кыввор озырмöдöм*:

1) ыргöн бляха а) бать;

2) ыджыд айö б) луг, низина;

3) ласта в) медная бляха;

4) нöрыс г) холм.

*2. Кутшöм ю дорын олiсны чудьяс?*

А) Ижма;

Б) Печора;

В) Висер.

*3. Сюрöс серти юалöмъяс:*

(-) 1) Чудьяс олöмаöсь роч йöз дорын. (коми)

(+) 2) Весьяс полысьöсь, бöбöсь, нинöм оз сяммыны.

(+) 3) Чудья вöлöмаöсь уджач йöз.

(-) 4) Чудьяс потшасны Висер юсö керъясöн. (изъясöн)

(+) 5) Ыргöн бляхаыс ки пыдöсысь ичöтджык.

*4. Сетöм йöз костса гижöд дорö содтав лöсялана юрнимъяс.*

1) мойд а) «Весьяс да чудьяс».

2) эпос б) «Иван – салдат да Смерь».

3) предание в) «Дас кык ая-пиа».

4) бöрдöдчанкыв г) «Ныв олöм».

\**5. Содты мичкывъяс кодъяссянь заводитчöны мойдкывъяс*.

А) олiсны-вылiсны;

Б) …

В) …

*Вочакывъяс:*

1. 1 2 3 4 2. В) 3. 1 2 3 4 5 4. 1 2 3 4

в а б г - + + - + б в а г

**Гижысьяслöн мойдъяс.**

**«Эзысь мойд» К. Жаков**

*1. Сюрöс серти тöдöмлунъяс юасьöмöн видлалöм*.

(-) а) Зонкалы кажитчис аслас чужанiныс.

(+) б) Шар вылас гижöма: «Кодi менö босьтас, став мирыс сылöн лоас.»

(-) в) Зонмыд шарсö оз босьт. (Кыскис мыш вылас).

(+) г) Мужичöй и нывбаба – ставыс эзысь.

(+) д) Эзысь детинкатö кöрталiс пельпом вылас.

(-) е) Аддзöмторъястö вöлi жаль кольны. (Ставсö гуалiс ыджыд пу улö).

(-) ж) Зонтö гöсьтитöдiс пöч. (Том ныв).

(+) з) Нылыс корсьö аслыс верöспу.

*2. Код нимсянь висьтавсьö мойдыс?*

а) герой нимсянь;

б) мöд морт нимсянь;

в) автор нимсянь.

*3. Кутшöм пытшкöсса мичлуныс зонлöн?*

 Мый оз лöсяв миян герой дорö мойд помын?

а) горш;

б) йöзöс радейтысь;

в) йöз дорö волысь;

*4. Кыввор озырмöдöм.*

 *Индöд: Корсь пöвсö.*

1) кöлуй а) золото

2) ыргöн б) боронить

3) зарни в) супруг, муж

4) эзымь г) вещи

5) агсасьны д) медь

6) верöспу е) свадьба

7) кöлысь ж) серебро

*5. Индöд: инды кывтэчасъяссö сьöрсьöн – бöрсьöн, кыдзи найö мунöны мойдын.*

а) эзысь детинка; б) ыргöн шар; в) зарни пöв.

*Вочакывъяс*:

1. а б в г д е ж з 2. в) 3. а) 4. 1 2 3 4 5 6 7 5. б) а) в)

 - + - + + - - + г д а ж б в е

**«Зарни чукöр». М. Лебедев.**

*1. Индöд: визьöн отлöдав геройяссö да налысь кывъяссö.*

|  |  |
| --- | --- |
| 1. Пöрысь морт | а) «Регыд пöжала, эн пов.Зарни чукöр миян лоас,Воккöд юксьыны оз ков.» |
| 2. Ваньö | б) «Часлы сейышта на войдöр,  Тшыгйöн овны абу шань.» |
| 3. Баба (гöтыр) | в) «Шуа тiянлы, эн мунöй, Сэнi куйлö ыджыд змей.» |
| 4. Öньö | г) «Ягын куйлö зарни чукöр, Помтöм, лыдтöм озырлун.» |

*2. Кодкöд зарни чукöр орччöд öма мойдын?*

а) мича ныв; в) ыджыд змей;

б) югыд шондi г) сöстöм ва.

*3. Кутшöм нэмöвöйся кöсйöм тыдовтчö кык вок олöмысь*:

а) радейтны ас чужанiн;

б) озырмыны;

в) лоны тöлка йöзöн.

*4. Кутшöм руöн колö лыддьыны мойдсö?*

а) гажаа; г) шога;

б) нора; д) скöрысь;

в) кыпыда; е) лекалöмöн.

*5. Мыйла пöрысь морт эз лэдз вокъясöс мунны водзö?*

а) ачыс кöсйис озырмыны;

б) кöсйис мездыны вокъяссö;

в) эз тöд водзö туйсö.

*\*6.Кыдзи вермис водзö артмыны олöмыс вокъяслöн, кывзiсны кö найö пöрысь мортöс?*

*Вочакывъяс*:

1. 1 2 3 4 2. в) 3. б) 4. г) 5. б)

в б а г

**«Дзизгысь – дзазгысь гут». В Лыткин.**

*1. Индöд: лыддьы мойдысь отрывок да думышт, кодысь повзис дзизгысь-дзазгысь гут:*

«Мездöй менö шогысь!

 Мездöй, мездöй, меззз…

 Орöдöй … гез!»

а) чиркысь; б) чераньысь; в) чериысь.

*2. Мый ас вылас пасьталiс – öшлiс гут? Кутшöм танi ковтöм кыв?*

а) исерга; г) чышъян;

б) сумка; д) югыд сикöтш;

в) шöвк сарапан.

*3. «Локтö гöстя, локто гöсть.» (öтлöдав визьöн)*

1) чирк а) овод

2) пытш б) бабочка

3) лöдз в) клоп

4) бобув г) кузнечик

5) лудiк д) мошка

6) лельö- бобö е) блоха

7) геб ж) щелкун

8) шомгаг з) червячок

9) номыр и) комар

10) ном к) улитка

*Вочакывъяс:*

1. б) 2.г) 3. 1 2 3 4 5 6 7 8 9 10

 г е а б в к д ж з и

**Коми гижысьяслöн произведениеяс.**

**И.А Куратов.**

1*. Кутшöм воын чужлiс И.А.Куратов?*

а) 1849в.

б) 1839в.

в) 1829в.

*2. Кутшöм сиктын чужлiс медводдза коми поэт?*

а) Куратово сиктын;

б) Койгорт сиктын;

в) Кебра сиктын.

*3. Кыдзи шусис И.А. Куратовлöн велöдчан коми небöг?*

а) «Козинъяс Колялы»

б) «Козинъяс Анналы»

в) «Козинъяс мам-батьлы».

*4. Кымын арöссянь заводитiс гижны поэт?*

а) 13 арöссянь;

б) 24 арöссянь;

в) 15 арöссянь.

*Вочакывъяс*: 1. б) 2. в) 3. а) 4. а)

**К.Ф.Жаков**

*1. Кутшöм университет помалiс К.Ф.Жаков?*

а) Москваса университет;

б) Петербургса университет;

в) Саранскса университет.

*2. Кыдзи шулiсны К.Ф. Жаковöс?*

а) Зыряналöн Репинöн;

б) Зыряналöн Ломоносовöн;

в) Зыряналöн Фаустöн;

г) Зыряналöн Пушкинöн.

*3. Индöд: öтлöдав визьöн.*

1) 1905 во а) лои профессорöн;

2) 1911 во б) йöзöдiс медводдза небöг;

3) 1866 во в) петiс поэма «Биармия»

4) 1916 во г) чужлic Кöчпон сиктын.

**«Зарни мойд»**

*4. Сюрöс серти тöдöмлунъяс юасьöмöн видлалöм.*

(-) 1) Мортлöн вöлiны и другъяс и вöрöгъяс. (Эз вöвны)

(+) 2) Морт пондiс кайны гöра вылö.

(-) 3) Кайныс вöлi зэв кокньыд. (Сьöкыд)

(-) 4) Гöра йылысь аддзис том нылöс. (Дзор мортöс)

(+) 5) Пöрысь морт киас кутic тöлысь.

*5. Код киын вöлiны шондi, тöлысь, кодзувъяс?*

 *Йитлы визьясöн.*

1) шондi а) дзор морт

2) тöлысь б) мича ныв

3) кодзувъяс в) челядь

*6. Серниö выль кывъяс пыртöм.*

1) дзор а) плавно

2) чарла б) просека

3) лайкыд в) седой

4) дзолюкъяс г) серп

5) ордым д) малыши

*Вочакывъяс:*

1. б) 2. б) в) 3. 1 2 3 4 4. 1 2 3 4 5

 б а г в - + - - +

5. 1 2 3 6. 1 2 3 4 5

 б а в в г а д б

**М.Н.Лебедев**

*1. Кодi велöдiс М.Лебедевöс грамотаö:*

а) мамыс г) писар

б) батьыс д) ачыс

в) ертыс

*2. Кутшöм воын чужис М.Лебедев*:

а) 1877 в. б) 1878 в. в) 1879 в.

*3. Мый ышöдiс сiйöс гижны кывбуръяс, сьыланкывъяс, басняяс*:

а) вöр-ва б) небöгъяс в) мам-бать

**«Яг морт» М.Лебедев**

*4. Индöд: гиж колана кыв.*

 *Юалöм*: Свадьба лунлы паныд Райда мунiс вотны чöскыд …

а) пув г) оз

б) чöд д) öмидз

в) сэтöр

*Вочакывъяс*: 1. б) 2. а) 3. б) 4. г)

**В.Т.Чисталев**

*1. Кодi висьталic Тима Вень йылысь татшöм кывъясöн?*

«Тэнад поэзия саридз кодь джуджыд,

 Тэнад и прозаыс – дзоридз кодь мича».

а) М.Н.Лебедев;

б) К.Жаков»

в) В.Савин;

г) В.Лыткин.

**«Гажа пöра».**

*2. Индöд: Колан клеткаö инды «+».*

 *Юалöм*: Кутшöм лэбачьяслы лöсялö татшöм сьылöм.

|  |  |  |  |  |  |  |
| --- | --- | --- | --- | --- | --- | --- |
|  | а)кöк | б)сырчик | в)тар | г)пинькай | д)квайтпалич | е)едiюр |
| 1. «Пинь-пинь» |  |  |  |  |  |  |
| 2. «Турр-курр» |  |  |  |  |  |  |
| 3. «Чик-чилик» |  |  |  |  |  |  |
| 4. «Кук-ку-у-у» |  |  |  |  |  |  |
| 5. «Подь-полудь |  |  |  |  |  |  |
| 6. «Пийö-пийö |  |  |  |  |  |  |

*3. Кыввор озырмöдöм*.

1) Пинькай а) тетерев

2) Рака б) кукушка

3) Тар в) зяблик

4) Сырчик г) ворона

5) Кöк д) коростель

6) Квайтпалич е) трясогузка

7) едiюр ж) овсянка

**«Ас чужан му йылысь»**

*4. Кутшöм художествоа средствоясöн вöдитчö В.Т.Чисталев?*

1) «Веж кырся пожöмöй! а) орччöдöм;

 Веж лыска пуöй,

 Гажаинын быдмысьöй».

2) «Тэ быттьö пасьтасьöмыд шоныда, б) йöзкодялöм

 да зэв мича вöт вöталан вуграсигтырйи».

3) «Аслад мича пöртмасян шöвк кодь в) шыöдчöм

 небыд лыснад, чöскыд дукнад,

 лöсьыд тушанад – дзик тэ сöстöм

 ань кодь, мича муса ныв кодь.»

*Вочакывъяс*:

1. в) 2. 1 2 3 4 5 6 3. 1 2 3 4 5 6 7 4. 1) в

 г в б а д е в г а е б д ж 2) а 3) б

Öнi школаясын тайö зэв колана удж. Тестъясыд отсалöны кыпöдны да сöвмöдны челядьлысь коми кывйöн лыддьысьöм дiнö нырччöм, озырмöдöны кывворсö да челядьлысь сернисö, сöвмöдöны сюсьлун, паметь, пуктöны творчестволы подув.